**Izziņa par atzinumos sniegtajiem iebildumiem par Ministru kabineta rīkojuma projektu “Par valsts nekustamā īpašuma „Īves” Cīravas pagastā, Aizputes novadā, nodošanu bez atlīdzības Aizputes novada pašvaldības īpašumā” (VSS-290)**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |  |
| --- | --- | --- |
| Datums: 28.04.2021. |  | |
| Saskaņošanas dalībnieki: | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība | |
| Saskaņošanas dalībnieki izskatīja šādu ministriju (citu institūciju) iebildumus: | | Finanšu ministrijas |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Finanšu ministrijas izteiktie iebildumi:** |  |  |
| 1. |  | Rīkojuma projekta anotācijā iekļauta informācija, ka zemes vienība tiks nodota pašvaldības īpašumā bez atlīdzības likuma “Par pašvaldībām” 15.panta pirmās daļas 2.punktā noteikto pašvaldības autonomo funkciju īstenošanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana). Nekustamais īpašums atrodas Publiskās apbūves teritorijā un nodrošina piekļuvi privātmājām*.* Vienlaikus tiek norādīts, ka nekustamais īpašums nav apbūvēts. Zemes lietošanas mērķis visā tā platībā – neapgūta sabiedriskas nozīmes objektu apbūves zeme.  Ņemot vērā, ka nododamā zeme ir apbūves zeme, lūdz anotāciju papildināt ar informāciju, vai pašvaldība plāno tajā veikt apbūvi, kā arī iekļaut informāciju, vai nākotnē tā plāno zemes vienību izmantot saimnieciskās darbības veikšanai, tai skaitā iznomāt. | **Iebildums ņemts vērā,** anotācija precizēta. | Pašvaldība nekustamajā īpašumā neplāno veikt apbūvi un neplāno to nodot nomā. Pašvaldība plāno šajā teritorijā veikt bērnu rotaļlaukuma un atpūtas zonas izveidi, līdz ar to padarot sakoptāku un pievilcīgāku blakus esošo daudzīvokļu un individuālo dzīvojamo māju pagalmiem pieguļošo ciemata ainavu, kā arī palielinot konkrētās platības izmantošanas funkcionālo lietderīgumu atbilstoši pašreizējām Aizputes novada Cīravas pagasta attīstības iespējām.  Zemes vienībai ar kadastra apzīmējumu 6448 005 0266, noteikto apgrūtinājumu, ekspluatācijas aizsargjoslas pazemes elektronisko sakaru, elektrisko tīklu kabeļu līnijām un ūdensvadam, izvietojums netraucē veikt atpūtas zonas izveidi, tās tiks ņemtas vērā teritorijas labiekārtošanas projekta izstrādē un jaunu apstādījumu ierīkošanā. Nekustamajā īpašumā daļēji atrodas pašvaldības C grupas grants seguma ceļi – Ceļš uz kūtiņām un Trīsstūris- piebraucamie ceļi. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

12.05.2021 14:07

439

Izglītības un zinātnes ministrijas

Juridiskā un nekustamo īpašumu departamenta juriskonsulte nekustamo īpašumu jomā

I.Rozenštoka

67047765, Ilze.Rozenstoka@izm.gov.lv